Ma väga loodan, et riigikoguvalimised toovad mõne uue erakonna sünni.    Uut lähenemist oleks poliitikasse hädasti vaja.    Panustasin kunagi  EER loomisesse. Osalusdemokraatia innustas erakonda toetama. Tänaseks on kunagistest lubadustest järgi vaid ahelvare.    Kohati juba tundub et EERist on saanud autoritaarseim ja egoistlikum erakond Eestis. Rahulolu leian vaid sellest, et tegemist on marginaalse erakonnaga.    Ma ei välista muidugi, et tegemist on isikutüübist tuleneva maksimalismiga. Lohutust sellest aga ei leia.    2011. aasta valimistel toetan aga kindlasti üldsuse huvide eest seismise korral vaid uue erakonna  esindajaid. Sellise lähenemisega ei tohiks erakonnal riigikogusse esindust saada keeruline.    Uue erakonna registreerimise eelduseks on 1000 liikme olemasolu.    Ma ei tahaks uskuda, et selle moodustamine jääks nõutava hulga inimese kaasamise raskuste taha. Tuumiku kokku saamine võib küll parajaks pähkliks osutuda, kuid edasine läheks juba libedalt, sest jagatuna liikmete kaasamine ei tohiks ületamatu raskus olla.    Küll võib probleemiks saada elanike usalduse võitmine, kuna  varasemalt loodud erakonnad on lubanud ühte, kuid talitanud teisiti - eesmärgiks on seatud vaid väikese grupi ihaldatavatele positsioonidele mehkeldamine.